stanford-oval/wikipedia huggingface dataset:
אביחי כהנא
קריירה מקצועית > במשרד המשפטים

החל מפברואר 2020 עבד במשרד המשפטים ושימש כמנהל תחום מדיניות רגולציה. בתפקידו כמנהל מחלקת מדיניות רגולציה במשרד המשפטים הוביל מהלכים לביטול בירוקרטיה ממשלתית ולהפחתת נטל רגולטורי, בין השאר בתחום הכשרת שמאי מקרקעין הוביל מהלך שקיצר 14 מבחנים ל-2 בלבד, ובתחום הנגשה לאנשים עם מוגבלות בחן את יישום תקנות הנגישות.
יזם במשרד מהלך בשם "קחו חלק" שבמסגרתו מפרסמים "קולות קוראים" לציבור הרחב כדי להביע עמדות בנושאים שעומדים על הפרק, דוגמת תיקון החוק למניעת הטרדה מינית, או סימון תיקים של פרקליטות המדינה. באוקטובר 2020 קיבל על עבודתו פרס הצטיינות אישי.
החל מאוגוסט 2021 שימש כראש המטה של מנכ"ל המשרד ערן דוידי. במסגרת תפקידו הוביל רפורמות בשירות הציבורי, פעל כדי לשפר את השקיפות במשרד המשפטים, ניהל את העבודה על ועידת "דלתיים פתוחות" שהמשרד קיים לראשונה, וכן ריכז ותיכלל את דיוני הוועדה להתאמת המשפט לאתגרי החדשנות והאצת הטכנולוגיה.
קריירה מקצועית > מנכ"ל משרד העלייה והקליטה

בתחילת פברואר 2023 הודיע אופיר סופר, שר העלייה והקליטה, כי החליט למנות את כהנא למנכ"ל משרדו. המינוי אושר בישיבת הממשלה ה-37 ב-5 בפברואר.
חיים אישיים

נשוי לצופיה כהנא (במקור שנוולד, הבת של הרב אליעזר שנוולד, ראש ישיבות ההסדר "מאיר הראל" במודיעין ובאופקים). צופיה היא בנקאית בבנק הבינלאומי, אב לארבעה ומתגורר במודיעין.
כהנא הוא יו"ר עמותת תפארת חן - קהילה דתית לאומית במודיעין.
הערות שוליים

↑  גאווה מקומית: אביחי כהנא, שנולד וגדל בחיפה, ימונה למנכ"ל משרד העלייה הקליטה - חדשות חיפה והקריות, באתר חדשות חיפה והקריות, ‏2 בפברואר 2023
↑  מישיבת ההסדר למנכ"ל המשרד: הסרוג שנבחר על ידי השר סופר,  באתר כיפה, 2 בפברואר 2023
1 2  עו"ד אביחי כהנא, באתר משרד העלייה והקליטה
↑  יעל דראל‏, שלום דומרני בנה בריכה על קרקע ציבורית וישלם למדינה 70 א' ש', באתר וואלה, 20 ביולי 2015
↑   אפרת נוימן, נערות הליווי, הפטנטים של 8200 והפונדקאות - ראיון ראשון עם המשנה לפרקליט המדינה, באתר TheMarker‏, 26 ביולי 2018
↑  אודי שישון, ‏דומרני ישלם 70 אלף שקל למדינה בגין פלישה למקרקעי ציבור, באתר גלובס, 20 ביולי 2015
↑  דותן לוי, שלום דומרני ישלם 70 אלף שקל על פלישה לקרקעות מדינה, באתר כלכליסט, 20 ביולי 2015
↑  ספיר כלפון, ‏תביעה ב-800 א' ש' נגד חקלאים שהבריחו סחורות לחמאס, באתר גלובס, 6 בספטמבר 2015
↑  נטעאל בנדל, באמצעות הבינה המלאכותית: כך הפרקליטות תוכל לחזות סיכויי הצלחה בתיקים, באתר ישראל היום, 7 במאי 2023
↑  משרד המשפטים בוחן: שיפור השירות הניתן לאנשים עם מוגבלות - בחזית, באתר בחזית, ‏ביולי 2021; דרור מרמור, מהפך בהכשרת השמאים: מבחן אחד במקום 14, באתר כלכליסט, 24 במרץ 2021; טיוטת מדיניות רגולציה: משרד המשפטים בקריאה לציבור לקחת חלק בהליך חשיבה מחדש על מדיניות הרגולציה למניעת הטרדה מינית, באתר משרד המשפטים
↑  דרור מרמור, מהפך בהכשרת השמאים: מבחן אחד במקום 14, באתר כלכליסט, 24 במרץ 2021
↑  משרד המשפטים בוחן: שיפור השירות הניתן לאנשים עם מוגבלות, באתר בחזית, ‏1 באוגוסט 2021
↑  טיוטת מדיניות רגולציה: משרד המשפטים בקריאה לציבור לקחת חלק בהליך חשיבה מחדש על מדיניות הרגולציה למניעת הטרדה מינית, באתר החקיקה הממשלתי, 3 בפברואר 2021
↑  בחינת מדיניות נכונה ביחס לאפשרות של פילוח נתונים מגזריים בתיקי הפרקליטות
↑  חן מענית, ‏לאחר שצמרת הפרקליטות נלחמה בדן אלדד: צוות בניהולו מקבל פרס הצטיינות ממש' המשפטים, באתר גלובס, 20 באוקטובר 2020
1 2  ניצן שפיר, ‏יותר שקיפות: משרד המשפטים יוציא הנחיה לגבי פגישות עם לוביסטים, באתר גלובס, 22 בספטמבר 2021
↑  ועידת דלתיים פתוחות במשרד המשפטים, באתר ממשלת ישראל, 22 בינואר 2023
↑  נבו טרבלסי, ‏משרד המשפטים רוצה לשנות את חוקי המשחק ברשת | בלעדי, באתר גלובס, 30 בנובמבר 2021
↑  חזקי ברוך, פרסום ראשון: אביחי כהנא ימונה למנכ"ל משרד העלייה הקליטה, באתר ערוץ 7, 2 בפברואר 2023
↑  הודעת מזכיר הממשלה בתום ישיבת הממשלה מיום 5 בפברואר 2023, באתר משרד ראש הממשלה
Safeguards Transporter

| --- | --- |

 מאפיינים כלליים
 נקרא גם:  SGT
 יצרן:  "Peterbilt" (אנ')
 הרכבה:  ארצות הברית ארצות הברית
לוגו היצרן "Peterbilt"
Safeguards Transporter (קרויה: SGT) היא משאית מסוג סמי-טריילר אשר פותחה ועוצבה בארצות הברית על ידי "מעבדות לאומיות סנדיה" Sandia National Laboratories (אנ') באמצעות יצרנית המשאיות Peterbilt (אנ'), עבור "המינהל לביטחון גרעיני לאומי" National Nuclear Security Administration (אנ') (NNSA) הכפופה למחלקת האנרגיה של ארצות הברית.
Safeguards Transporter

מטרת פיתוח דגם ה-"Safeguards Transporter" הוא להוביל בבטחה נשק גרעיני. משאיות מסוג ה-"SGT" מוגדרות כ-"Safe Secure Trailers (SST)".
לבסיס שלדת הרכב של דגם ה-"Safeguards Transporter" הורכבו 18 צמיגים.
בעוד שמספר של מובילים אמצעי הגנה לא פורסם, בשנת 2006 הכריזה "NNSA" שמטרתה להגדיל את הצי ל-37 יחידות.
בדגם ה-"Safeguards Transporter" קבינה כפולה, להסעת מספר מאבטחים. בזמן נסיעה הדגם מלווה במספר רכבי ביטחון.
הערות שוליים

↑  דגם "Safeguards Transporter" sandia.gov/LabNews/LN02-25-00/tractor_story
↑  "המינהל לביטחון גרעיני לאומי" National Nuclear Security Administration אתר energy.gov/nnsa/articles/nnsa-awards-sandia-national-laboratories-management-operating
↑  "National Nuclear Security Administration" web.archive.org/web
↑  "National Nuclear Security Administration" היא סוכנות אוטונומית בחלקה (באנגלית:semi-autonomous affiliate agency)
↑  משאיות "Safeguards Transporter" sandia.gov/news/publications/lab_accomplishments/articles/2015/nuclear-weapon-security
↑  דגם "Safeguards Transporter" wired.com/2009/09/nuclear-transport-trucks-revealed
↑  [https://web.archive.org/web/20161220075534/https://www.whitehouse.gov/sites/default/files/omb/assets/OMB/expectmore/detail/10002134.2004.html
משאיות "Safeguards Transporter"] web.archive.org/web
↑  דגם "Safeguards Transporter" energy.gov/nnsa/office-secure-transportation
The Beginning (אלבום של בלאק אייד פיז)

The Beginning (בעברית: ההתחלה) הוא אלבום האולפן השישי של הלהקה האמריקאית בלאק אייד פיז. האלבום יצא לאור ב-26 בנובמבר 2010 על ידי חברת התקליטים אינטרסקופ רקורדס. מתוך האלבום שלושה סינגלים.
מיקומי שיא

|   ‏‏‏  מצעדים ודירוגים (2011–2010)> מדינה |   ‏‏‏  מצעדים ודירוגים (2011–2010)> מצעד |   ‏‏‏  מצעדים ודירוגים (2011–2010)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 7 |
|  אוסטרליה | מצעד האלבומים האוסטרלי | 8 |
|  איטליה | מצעד האלבומים האיטלקי | 25 |
|  אירלנד | מצעד האלבומים האירי | 13 |
|  ארצות הברית | בילבורד 200 | 6 |
|  ברזיל | טופ 100 ברזיל | 1 |
|  גרמניה | GfK – טופ 100 | 2 |
|  הולנד | מצעד 100 האלבומים ההולנדיים | 34 |
|  הונגריה | Mahasz | 34 |
|  הממלכה המאוחדת | מצעד האלבומים הבריטי | 8 |
|  הממלכה המאוחדת | מצעד אלבומי הדאנס | 1 |
|  ולוניה | אולטראטופ 40 | 2 |
|  יוון | IFPI Greece | 7 |
|  יפן | אוריקון | 10 |
|  מקסיקו | טופ 100 – מקסיקו | 2 |
|  ניו זילנד | המצעד הניו זילנדי הרשמי | 12 |
|  ספרד | PROMUSICAE | 17 |
|  סקוטלנד | מצעד האלבומים הסקוטי | 13 |
|  פולין | ZPAV | 27 |
|  פלנדריה | אולטראטופ 50 | 6 |
|  צ'כיה | ČNS IFPI | 18 |
|  צרפת | SNEP | 1 |
|  קנדה | מצעד האלבומים הקנדי | 2 |
|  שוודיה | סוורייטופליסטן | 58 |
|  שווייץ | המצעד השווייצרי | 3 |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 42 |
|  גרמניה | GfK – טופ 100 | 52 |
|  מקסיקו | טופ 100 – מקסיקו | 29 |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 45 |
|  אוסטרליה | מצעד האלבומים האוסטרלי | 57 |
|  ארצות הברית | בילבורד 200 | 27 |
|  גרמניה | GfK – טופ 100 | 52 |
|  מקסיקו | טופ 100 – מקסיקו | 12 |
|  קנדה | מצעד האלבומים הקנדי | 4 |
|  שווייץ | המצעד השווייצרי | 18 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 26 בנובמבר 2010 | הזרמת מוזיקה • הורדה דיגיטלית | אינטרסקופ רקורדס |  |
הערות שוליים

1 2  The Beginning, Genius (באנגלית)
↑  The Beginning, נבדק ב-2020-05-11
| בלאק אייד פיז |
| --- | --- | --- |
| ויל.איי.אם • טאבו • אפל.די.אפ   פרגי • קים היל • סיירה סוואן • דנטה סנטיאגו | ויל.איי.אם • טאבו • אפל.די.אפ   פרגי • קים היל • סיירה סוואן • דנטה סנטיאגו |  |
| אלבומי אולפן | Behind the Front • Bridging the Gap • Elephunk • Monkey Business • The E.N.D. • The Beginning • Masters of the Sun Vol. 1 • Translation • Elevation |  |
| אלבומי אוסף | iTunes Originals – The Black Eyed Peas • The E.N.D. Summer 2010 Canadian Invasion Tour: Remix Collection |  |
| מיני-אלבומים | Renegotiations: The Remixes |  |
| אלבומים וידאו | Behind the Bridge to Elephunk • Live from Sydney to Vegas |  |
| סינגלים | "Fallin' Up/¿Que Dices?" • "Joints & Jam" • "Karma" • "BEP Empire/Get Original" • "Weekends" • "Request + Line" • "Where Is the Love?" • "Shut Up" • "Hey Mama" • "Let's Get It Started" • "Don't Phunk with My Heart" • "Don't Lie" • "My Humps" • "Pump It" • "Boom Boom Pow" • "I Gotta Feeling" • "Meet Me Halfway" • "Imma Be" • "Rock That Body" • "Missing You" • "The Time (Dirty Bit)" • "Just Can't Get Enough" • "Don't Stop the Party" • "Where's the Love?" • "Street Livin'" • "Ring the Alarm, Pt.1, Pt.2, Pt.3" • "Constant Pt. 1 & 2" • "Big Love" • "Be Nice" • "Mami" • "Explosion" • "Ritmo (Bad Boys for Life)" • "Mamacita" • "No Mañana" • "Feel the Beat" • "Vida Loca" • "Shake Ya Boom Boom" • "Girl like Me" • "Don't You Worry" • "Simply the Best" |  |
| סינגלים שיווקיים | "Bebot" • "Alive" • "Do It Like This" • "Light Up the Night" • "Yesterday" • "Get It" |  |
| התארחות בסינגלים | "Mas que Nada" |  |
| סיבובי הופעות | Elephunk Tour • Monkey Business Tour • Honda Civic Tour • Black Blue & You Tour • The E.N.D. World Tour • The Beginning Massive Stadium Tour • Masters of the Sun Tour |  |
| --- | --- |
בקרת זהויות :  MusicBrainz release group: 9511757c-4fac-4ec2-847e-c8cb9fbf1132
The Beginning

The Beginning הוא האלבום הראשון באורך מלא של הלהקה JYJ.
רקע

The Beginning תוכנן לצאת בתאריך ה-12 באוקטובר 2010. אך מספר ההזמנות מראש היה גדול, ולא היה ניתן לספק את הסחורה בזמן, ועל כן נדחתה הוצאת האלבום ביומיים.
הפקת האלבום כללה מספר אמנים מוערכים בתעשייה. JYJ שיתפו פעולה עם קניה וסט שהפיק ואף השתתף בשיר הנושא של האלבום, Ayyy Girl. את האלבום עצמו הפיק רודני ג'רקינס, שהפיק אלבומים גם עבור אמנים כמו מייקל ג'קסון, ויטני יוסטון, ביונסה וליידי גאגא. בנוסף, זוהי הפעם הראשונה שהקליטו JYJ אלבום באנגלית.
לאלבום שתי גרסאות: גרסה רגילה ומהדורה מוגבלת. למהדורה המוגבלת יצאו 99,999 עותקים בלבד.
תרומת חברי הלהקה

כל אחד משלושת חברי הלהקה תרם בהלחנת שיר עבור האלבום. 
 ג'אג'ונג הלחין את "Still in Love", ג'ונסו את "I Can Soar" ויוצ'אן את "I Love You".
רשימת שירים

הקדמה
Ayyy Girl (בשיתוף מאליק יוסף וקניה וסט)
Empty
Be My Girl
Still in Love
I Love You (בשיתוף עם Flowsik)
I Can Sour
Be The One
רשימת שירים > גרסת המהדורה המוגבלת

גרסה זו כוללת את שמונת השירים הכלולים בגרסה הרגילה בתוספת:

שלושה שירים בונוס:
Ayyy Girl (גרסת הרמיקס)
Empty (גרסת הרמיקס)
Be My Girl (גרסת הרמיקס)
בנוסף כלול במהדורה המוגבלת:
אלבום תמונות
16 תמונות נפרדות
חולצה
פוסטר
Neighborhoods

Neighborhoods הוא האלבום השישי של בלינק-182, אשר יצא לאור ב-27 בספטמבר 2011.
רקע

4 שנים לאחר ה"הפסקה הבלתי מוגבלת בזמן" שעליה הכריזו חברי הלהקה, בצל הטרגדיות השונות שעברו כמו מות המפיק ג'רי פין, ותאונת המטוס של המתופף טראוויס בארקר, שלושת חברי הלהקה חזרו לקשר אחד עם השני. הלהקה הכריזה על חזרתה לפעילות מלאה בטקס פרס גראמי בשנת 2009 והכריזו על סיבוב הופעות ולאחר מכן אלבום חדש.
הכנת האלבום

לאחר סיבוב ההופעות הארוך של חברי הלהקה, הקלטת האלבום החלה. האלבום הוקלט בשלושה אולפנים שונים. לטענת מארק הופוס, בסיסט הלהקה, הוחלט שכך יעשה מכיוון ש"כל אחד חוקר את רעיונותיו באופן שונה מהאחר". חברי הלהקה נפגשו פעם בכמה חודשים לעבוד יחד על שירים חדשים. מכיוון שכל אחד מחברי הלהקה היה עסוק בפרויקטים אישיים, הוחלט לדחות את הוצאת האלבום ל-2010 ואף לאחר מכן ל-2011.
לאלבום 2 גרסאות: גרסה רגילה וגרסת "דה לוקס".
סינגלים

מהאלבום יצאו לאור שלושה סינגלים: Up All Night, שזכה להצלחה יחסית, Heart's All Gone ו-After Midnight.
רשימת שירים

| # | שם השיר | זמן | קולות ראשיים |
| --- | --- | --- | --- |
| 1. | " Ghost On The Dance Floor" | 4:17 | טום דה-לונג' |
| 2. | "Natives" | 3:55 | דה-לונג' והופוס |
| 3. | "Up All Night" | 3:20 | דה-לונג' והופוס |
| 4. | "After Midnight" | 3:25 | דה-לונג' והופוס |
| 5. | "Heart's All Gone" | 3:20 | מארק הופוס |
| 6. | "Wishing Well" | 3:20 | טום דה-לונג' |
| 7. | "Kaleidoscope" | 3:52 | דה לונג' והופוס |
| 8. | "This Is Home" | 2:46 | דה לונג' |
| 9. | "MH 4.18.2011" | 3:27 | מארק הופוס |
| 10. | "Love Is Dangerous" | 4:27 | טום דה-לונג' |

לגרסת הדלוקס של האלבום נוספו 3 שירים וקטע מעבר: Snake Charmer,Fighting The Gravity,Even If She Falls ו-Heart's All Gone Interlude.
נתוני מכירות

| אזור | תואר | מכירות |
| --- | --- | --- |
| הממלכה המאוחדת (BPI) | זהב | 100,000 |
סיכום
| בכל העולם | — | 100,000 |
הערות שוליים

↑  Buffalo Springfield, For What It's Worth, Single, BPI
| --- | --- |
בקרת זהויות :  MusicBrainz release group: efb9eedc-b036-4fbe-a436-281342259800
Safety Last!

| --- | --- |

 בימוי:  פרד ס. ניומייר, סם טיילור 
 הופק בידי:  האל רואץ'
 תסריט:  האל רואץ', הרולד לויד, סם טיילור, טים ווהלן 
 שחקנים ראשיים:  הרולד לויד
 צילום:  Walter Lundin 
 מדינה:  ארצות הברית
 חברת הפקה:  Hal Roach Studios 
 חברה מפיצה:  Pathé Exchange 
 שיטת הפצה:  וידאו על פי דרישה 
 הקרנת בכורה:  1 באפריל 1923
 משך הקרנה:  73 דקות
 שפת הסרט:  סרט אילם
 סוגה:  קומדיה רומנטית 
 www.haroldlloyd.com
 דף הסרט ב־IMDb
 
Safety Last!‎ (בתרגום חופשי: בטיחות אחרונה לכול) הוא סרט אילם קומי-רומנטי משנת 1923 בכיכובו של הרולד לויד. בסצנת הסיום של הסרט נתלה לויד על מחוגו של שעון במגדל גבוה מעל רחוב סואן, סיטואציה שהפכה לאחת התמונות הידועות ביותר מעידן הסרט האילם. הסרט היווה הצלחה קופתית וביקורתית, והוא ביסס את מעמדו של לויד כאחת מהדמויות הבולטות בראשיתו של הקולנוע. זהו סרטו הראשון של לויד באורך מלא. הוא צולם בלוס אנג'לס בקיץ 1922.
שמו של הסרט הוא משחק מילים הרומז לביטוי "בטיחות קודמת לכול" ("Safety first!‎"), שמורה לנהוג בזהירות ובבטחה כדי להימנע מתאונות. בסרט ביצע לויד פעלולים מסוכנים בכוחות עצמו, לרבות סצנת הסיום בה טיפס על מגדל בן 12 קומות, וזאת על אף שאיבד שתי אצבעות כשביצע פעלול בסרטו Haunted Spooks ארבע שנים קודם לכן (1919).
לויד שימר את הסרט היטב, אך לפחות עד שנת 2005, שבה יצא מארז DVD מסרטיו של לויד הכולל את הסרט, הוא כמעט שלא שודר או הוקרן. רוג'ר איברט, בכתבה מ-2005, מעיר על הסצנה המפורסמת שבה נתלה לויד על השעון, כי "מוזר שהיא מופיעה דווקא בסרט שקומץ כה קטן צפה בו".
עלילה

דמותו של לויד נקראת "The Boy" ("הבן"), בן כפר שעוזב את אהובתו, "The Girl" ("הבת"; בגילומה של מילדרד דייוויס - Mildred Davis, שהייתה לאחר מכן לאשתו של לויד), ועובר לעיר הגדולה במטרה להתעשר. הוא מוצא עבודה כקופאי בכלבו גדול, אך משקר לאהובתו במכתביו: הוא מספר לה כי השיג עבודה כבעלים של הכלבו, ואת כספו הוא מבזבז על מתנות יוקרה. שותפו לדירה, "The Pal" ("החבר"; ביל סתורת'ר - Bill Strother), מתפרנס מביצוע פעלולים מרשימים ומטיפוס על בניינים (כמו מקור פרנסתו של סתורת'ר במציאות). כאשר מנהל הכלבו שלו מציע ל"בן" אלף דולר אם יצליח לארגן גימיק פרסומי לפרסום הכלבו, הוא משכנע את שותפו לדירה לטפס על בניין הכלבו, בן 12 הקומות, ולהתחלק איתו בפרס שהובטח. אולם, ביום שבו אמור היה "החבר" לטפס על הבניין, הוא נאלץ להימלט מ"החוק" ("The Law";  נח יאנג - Noah Young), וכך נאלץ "הבן" לבצע את הטיפוס המסוכן בכוחות עצמו. הוא מתגבר על שלל קשיים ומטפס עוד ועוד, עד אשר הוא נתלה ממחוגו של שעון במרומי המגדל, בסצנת הסיום הזכורה.
הערות שוליים

1 2  Roger Ebert ,Safety Last, Chicago Sun Times
↑  Harold Lloyd Safety Last! Film Location Tour, laconservancy.org
↑  Jennifer M. Bean, The Harold Lloyd Comedy Collection (review), Volume 9, Number 1, Spring 2009
Double or Nothing (2020)

| Double or Nothing (2020)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: All Elite Wrestling
תאריך: 23 במאי 2020
עיר: ג'קסונוויל, פלורידה
אולם: Daily's Place TIAA Bank Field
מספר צופים: 0 (מאחורי דלתיים סגורות)
סדרת אירועי שלם וצפה של AEW
| Revolution | Double or Nothing (2020) | All Out |
סדרת אירועי Double or Nothing
| 2019 | Double or Nothing (2020) | 2021 |
(2020) Double or Nothing היה אירוע היאבקות מקצועית בשיטת השלם וצפה של ארגון ההיאבקות All Elite Wrestling‏ (AEW). האירוע נערך ב-23 במאי 2020 והוא היה האירוע השני בסדרת אירועי Double or Nothing.
האירוע היה אמור להיערך ב-MGM גרנד גרדן ארנה, בפרוורי לאס וגאס של פרדייז, נבדה. לעומת זאת, האולם נאלץ לבטל את כל קיומי האירועים עקב התפרצות מגפת הקורונה. הארגון הכריז על כך שהאירוע יתקיים כמתוכנן במבנה של קבוצת הפוטבול, ג'קסונוויל ג'אגוארס בג'קסונוויל, פלורידה, כשרוב הקרבות באירוע יתקיימו באולם ה-Daily's Place, שהוא אמפיתיאטרון סמוך ל-TIAA Bank Field (מגרשה הביתי של קבוצת הפוטבול).
תשעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, מאט הארדי והאליט (אדם פייג', קני אומגה, מאט ג'קסון וניק ג'קסון) ניצחו את The Inner Circle (כריס ג'ריקו, ג'ייק הייגר, סמי גווארה, סנטנה ואורטיז) בקרב סטדיום סטמפיד. עוד ברשימת הקרבות, ג'ון מוקסלי ניצח את מר ברודי לי בהכנעה טכנית ושמר על אליפות העולם של AEW, היקארו שידה ניצחה את ניילה רוז בקרב ללא פסילות וללא ספירות חוץ וזכתה באליפות הנשים של AEW, קודי ניצח את לאנס ארצ'ר והפך לאלוף TNT הראשון של AEW, ובריאן קייג' ניצח בקרב קזינו סולם כבר בבכורה שלו בארגון.
הפקה > רקע

ההצלחה בספטמבר 2018 בעקבות האירוע All In, שאותו הרימו המתאבקים מקבוצת The Elite (קודי, היאנג באקס וקני אומגה), גרמה להם לקבל ביקורות חיוביות ותמריץ לקראת קיום אירועים חדשים בעתיד. ב-1 בינואר 2019, ארגון ההיאבקות All Elite Wrestling נוסד והכריז על קיום אירוע חדש, שנקרא בשם Double or Nothing אשר התקיים ב-25 במאי ב-MGM גרנד גרדן ארנה, בפרוורי לאס וגאס של פרדייז, נבדה. ב-5 בפברואר 2020,‏ הארגון הודיע על קיום אירוע שני בסדרה באותו אולם ב-23 במאי. לפי מגזין ההיאבקות Wrestling Observer Newsletter,‏ 6,000 כרטיסים לאירוע נמכרו ביום הראשון של המכירה.
ב-8 באפריל, האולם שהיה אמור לארח את האירוע ביטל את כל קיומי האירועים בו עד ל-31 במאי עקב התפרצות מגפת הקורונה. בתגובה, ארגון ההיאבקות AEW הכריז על כך שהאירוע יתקיים כמתוכנן ממקום בלתי ידוע. עוד באותה הנשימה, אושר שהאולם יארח את האירוע השלישי בסדרת אירועי Double or Nothing ב-29 במאי 2021. ב-22 במאי, יום לפני קיום האירוע, רשת הטלוויזיה TNT שידרה תוכנית של שעה אשר נקראה Countdown to Double or Nothing. לתוכנית זו היו 344 אלף צפיות.
הפקה > רקע > השפעת מגפת הקורונה

כמו כל אירועי הספורט בכלל ובאירועי ההיאבקות המקצועית בפרט, אירוע זה הושפע על ידי מגפת הקורונה. ב-8 באפריל, אולם ה-MGM גרנד גרדן ארנה נאלץ לבטל את כל קיומי האירועים בו עד ל-31 במאי עקב התפרצות המגפה. נבדה הייתה במצב חירום מאז ה-12 במרץ, כשהיא אסרה על התקהלות אנשים עד להודעה חדשה. בתגובה, ארגון ההיאבקות AEW החליט להמשיך בקיום האירוע ממקום בלתי ידוע. לאחר מכן, נודע שהאירוע יתקיים באולם ה-Daily's Place שבג'קסונוויל, פלורידה בנוסף לקרב המרכזי שיתקיים באצטדיון TIAA Bank Field, המשמש כמגרשה הביתי של קבוצת הפוטבול, ג'קסונוויל ג'אגוארס. כמו כן, הודעה על קיום אירוע שלישי בסדרת אירועי Double or Nothing לא איחרה לבוא, כשהאירוע הבא בסדרה הוכרז ל-29 במאי 2021 ב-MGM גרנד גרדן ארנה. בנוסף למדיניות ההחזר הכספי, כרטיסים שנרכשו עבור האירוע של שנת 2020, יהיו תקפים לאותו אירוע של שנת 2021.
הפקה > עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite ו-Dark.
ב-30 במרץ 2020, הארגון הכריז על יצירת אליפות משנית בשם אליפות TNT של AEW, כשהאלוף הראשון יקבע לאחר קיום של טורניר בן שמונה מתאבקים, כך שהמנצח בגמר יוכתר כאלוף TNT הראשון של AEW. הטורניר החל ב-8 באפריל בתוכנית השבועית Dynamite, כשהגמר נקבע לאירוע Double or Nothing. בחצאי הגמר אשר התקיימו בפרק של התוכנית ב-29 באפריל, קודי ולאנס ארצ'ר ניצחו את דארבי אלין ודאסטין רודס, בהתאמה, מה שהוביל לכך שהשניים יתחרו ביניהם על התואר. בפרק של התוכנית Dynamite ב-13 במאי, הוכרז שמתאגרף העבר, מייק טייסון, יציג את חגורת האליפות החדשה בפני הזוכה בטורניר.
ב-6 במאי בתוכנית Dynamite, אלוף העולם של AEW, ג'ון מוקסלי, ניצח את פרנקי קאזריאן בקרב יחידים שאינו היה על תוארו. רגעים ספורים לאחר מכן, חברי קבוצת הדארק אורדר תקפו את מוקסלי, קאזריאן ואת קבוצתו של האחרון, SoCal Uncensored (כריסטופר דניאלס וסקורפיו סקיי). מנהיג קבוצת הדארק אורדר, מר ברודי לי, הגיע לזירה ואיתגר את מוקסלי לקרב על האליפות, אתגר שאליו מוקסלי נענה בחיוב. מאוחר יותר באותה התוכנית, הקרב ביניהם הפך רשמי לאירוע Double or Nothing.
ב-6 במאי בתוכנית Dynamite, קרב קזינו סולם בן תשעה משתתפים נקבע לאירוע Double or Nothing, כשהמנצח בו יקבל קרב עתידי על אליפות העולם של AEW. חוקי הקרב פורסמו שבוע לאחר מכן כאשר שני מתאבקים יהיו הראשונים בזירה ובכל 90 שניות, משתתף אחר יכנס. המנצח בקרב הוא זה שיסיר את אסימון הקזינו אשר יהיה תלוי על וו התלייה מעל הזירה. דארבי אלין, קולט קבנה, אורנג' קאסידי, ריי פיניקס, סקורפיו סקיי, קיפ סביאן, פרנקי קאזריאן ולוצ'סאורוס אושרו כמשתתפים בקרב, כאשר המשתתף האחרון נשאר מסתורי והוחלט להכריזו רק במועד הקרב עצמו באירוע. לאחר שפיניקס ספג פציעה ב-20 במאי בתוכנית Dynamite, נודע שג'ואי ג'נלה יחליף אותו.
ב-13 במאי בתוכנית Dynamite, היקארו שידה, שהייתה בראש טבלת הדירוג של מחלקת הנשים, ניצחה את פנלופה פורד, קריס סטטלנדר ודוקטור בריט בייקר בקרב מרובע. מאוחר יותר, פורסם ששידה תאתגר את ניילה רוז לקרב על אליפות הנשים של AEW באירוע Double or Nothing. במהלך ריאיון עם שידה מאחורי הקלעים, רוז תקפה אותה בעזרת מקל במבוק. אז, נודע שהקרב ביניהן קיבל התניה מסוג קרב ללא פסילות וללא ספירות חוץ.
במהלך קרב הנשים המרובע, דוקטור בריט בייקר תקפו את קריס סטטלנדר מחוץ לזירה ואף ביצעה עליה את מהלך ההכנעה שלה, הלוקג'ו, שאיפשר להיקארו שידה להצמיד לניצחון את פנלופה פורד. למרות תוצאת הקרב, בייקר המשיכה בביצע מהלך ההכנעה שלה על סטטלנדר. לאחר מכן, קרב בין בייקר לסטטלנדר נקבע לאירוע Double or Nothing. בעקבות פציעה שבייקר ספגה ב-20 במאי בתוכנית Dynamite, פורסם שפנלופה פורד תחליף את בייקר ותתמודד במקומה מול סטטלנדר.
ב-20 במאי בתוכנית Dynamite, שון ספירס הביע את חוסר שביעות רצונו על כך שהוא לא שובץ לקרב באירוע Double or Nothing. הוא דרש קרב נגד דאסטין רודס. לאחר מכן, קרב זה הפך רשמי לאירוע Double or Nothing.
אירוע

| --- | --- |

תפקיד:: שם:
צוות השידור באנגלית: ג'ים רוס (אירוע)
צוות השידור באנגלית: טוני שיבאני (אירוע)
צוות השידור באנגלית: אקסקליבר (מופע מקדים + אירוע)
צוות השידור באנגלית: טאז (מופע מקדים)
צוות השידור בספרדית: אלכס אבראנטס
צוות השידור בספרדית: ווילי אורבינה
כרוזים: דאשה גונזלס
כרוזים: ג'סטין רוברטס (קרב סטדיום סטמפיד)
שופטים: אובריי אדוארדס
שופטים: ברייס רמסבורג
שופטים: פול טרנר
שופטים: ריק קנוקס
מראיין: אלכס מארווז
אירוע > מופע מקדים

קרב אחד בודד התקיים במהלך המופע המקדים אשר נודע בשם "The Buy In" ובו בסט פרנדס (צ'אק טיילור וטרנט) התמודדו מול פרייבט פארטי (אייזיאה קאסידי ומארק קוון) בקרב זוגות אשר קבע את הטוענים לכתר לאליפות הזוגות של AEW. בסט פרנדס ביצעו על קוון את מהלך הסיום המשותף שלהם, סטרונג זירו, כדי לנצח בקרב ולהפוך לטוענים לכתר.